Mount Leinster

Mount Leinster (irsk: Stua Laighean) er et fjell på 794 meter over havet og det høyeste fjellet i grevskapet Wexford i Irland. Det er det femte høyeste fjellet i Leinster etter Lugnaquilla 925 meter, Mullaghcleevaun 849 meter, Tonelagee 817 meter, og Cloghernagh 800 meter, og det høyeste av fjellene i fjellkjeden Blackstairsfjellene. En høy TV-antenne står nær toppen av fjellet med en mast på 122 meter. Fjellet er et populært turmål og blir ofte benyttet som utgangspunkt for paraglidere.

Tilgang til fjelltoppen 

Fjellet er oftest besteget fra Nine Stones, et landemerkepunkt ved foten av Mount Leinster, omtrent 8 mil øst for Borris i grevskapet Carlow. Fra Borris går det vei til en besøksparkering på fjellet. Derfra fører den bratte adkomstveien som ble opprettet for TV-antennen (2RN) til toppen. Denne veien er stengt for normal trafikk og 2RN har nå gjerdet inne sendermasten fra allmennheten for å hindre hærverk.

Nine Stones («De ni steinene») og parkeringsplassen ligger på et platå mellom Mount Leinster og den nærliggende Slievebawn (irsk: Sliabh Bán; ; 520 meter). Til tross for navnet er faktisk ti steiner. De er ordnet i en linje øst-vest langs en lengde på 10 meter og den største er omtrent 50 centimeter høy. Opprinnelsen til steinene er usikker. De er antagelig fra førkristen tid, men opprinnelsen har tapt i tidens gang. En folkelig, men antagelig like usikker forklaring er at de minnes ni hyrder som omkom på Mount Leinster i en fjern vinterstorm, derav opprinnelsen til utsiktspunktets navn. Ulike tradisjoner har fortalt at det var hvilestedet til ni høvdinger, stedet hvor ni opprørere ble drept, og videre.

Flyulykker 

Stedet hvor TV-antennen står er et populært sted for starte hanggliding og for radiostyrte seilfly. I 2003 døde en hanggliderpilot av skader påført i krasjlandingen etter hans flytur fra fjellet da vedkommende forsøkte en risikabel loop. Det er et minnesmerke på toppen av fjellet.

Onsdag 7. september 1983 styrtet et Cessna 182 Skylane lettfly 30 meter under toppen på en flytur fra Birmingham i England til Kilkenny i Irland. Alle de fire personene om bord omkom.

TV-antenne 
TV-senderen på Mount Leinster eies og drives av 2RN, som er et underselskap av Raidió Teilifís Éireann (RTÉ), Irlands statlige allmennkringkaster for radio, fjernsyn og nye medier. Antennen står på 796 meter moh. Det er det høyeste overføringsstedet i Irland, og var en av de opprinnelige fem hovedsendere fra Telefís Éireann da den åpnet på lavt strømforbruk i desember 1962. Den ble fullt operativ 12. juni 1963 med en 625-linjers tjeneste på VHF Band III Channel F. RTÉ Radio FM-tjenesten ble lagt til i 1966, og RTÉs andre TV-kanal RTÉ2 ble ført på VHF da den startet i 1978. UHF TV-sendinger fra Mount Leinster begynte i 1996 med introduksjonen av Teilifís na Gaeilge, nå kjent som TG4. Den opprinnelige masten fra 1962 ble erstattet i 2010 med en høyere på 122 meter som forberedelse til digitale TV-sendinger. I likhet med alle de andre 2RN-nettstedene, opphørte analoge TV-sendinger fra Mount Leinster 24. oktober 2012. I dag tilbyr nettstedet den irske digitale TV-tjenesten Saorview, og åtte FM-radiostasjoner til et stort område i Sørøst-Irland.

Referanser

Eksterne lenker 

Wexford
Fjell i Republikken Irland
Fjell under 1000 meter